Raceloma jansoni

Raceloma jansoni er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En liten (ca. 12-16 millimeter), halvblank, mørk gullbasse. Arten finnes i flere fargeformer, kan være metallisk blågrønn (begge kjønn), ensfarget mørkbrun til svart (hunner) eller mørk med lysbrune dekkvinger (hanner).

Levevis 
Arten lever i høytliggende områder. Den kan finnes både på buskmark og åpne gressletter. Larvene har blitt funnet mellom møkk fra kanin, og blant råtnende plantemateriale.

Utbredelse 
Arten er utbredt i Sør-Afrika, Swaziland og Lesotho.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Raceloma Thomson, 1877
 Raceloma jansoni (Distant, 1897)
 Raceloma jansoni jansoni (Distant, 1897)
 Raceloma jansoni stobbiai Holm & Perissinotto, 2004

Kilder 
 Distant W.L. (1897) Coleoptera collected in the Transvaal. The Annals and Magazine of natural History, including Zoology, Botany and Geology. London 6(19):575-579. 
 Holm, E. & R. Perissinotto (2004) New and lesser known species of African fruit chafers (Coleoptera Scarabaeidae Cetoniinae). Tropical Zoology 17: 73-95.
 Liste over artene

Eksterne lenker 

 Bilde av Raceloma jansoni jansoni (hann)
 

Gullbasser
Dyr formelt beskrevet i 1897
Dyr formelt beskrevet av William Lucas Distant